14-21 010 Jwale, ha Modimo A bopile motho ka setshwantsho sa Hae, jwale o entse motho ya jwang? Motho wa moya. Jwale haebe o tla hlokomela, kamora ho etsa tsohle a etsa motho wa senmoya (qetelo ya ho bala seo, ho ya tlang ho botsa potso ke seo), a fana ka tokelo ya ho busa sohle lefatsheng. Empa ho etseng seo, A etsa motho ka setshwantsho sa Hae ho busa tsohle, ho etella pele phoofolo tsa naha, jwalo kaha Moya o Halalelang o etella pele badumedi kajeno. O ya bona? E ne ele, mantsweng a mang, Adama, monna wa pele ya ka tlase ho Modimo... Sebupuwa sa pele ke Modimo ka Boyena; yaba hotswa ho Modimo ha hlaha Logos, eo eneng ele Mora wa Modimo; yaba hotswa ho Logos, e neng e le Lentswe ("Lentswe le ne le le teng tshimolohong, mme Lentswe le ne le le ho Modimo, mme Lentswe ene ele Modimo. Mme Lentswe la fetoha nama la tsamaya hara rona."), hotswa ho Logos ha tswa monna.